Id-Direttiva tal-Kummissjoni 97/30/KE
tal-11 ta’ Ġunju 1997
li tadatta għall-progress tekniku d-Direttiva tal-Kunsill 76/758/KEE dwar il-fanali li jimmarkaw it-tmiem tsat-tarf, il-fanali ta’ pożizzjoni ta’ quddiem (tal-ġenb), il-fanali ta’ pożizzjoni ta’ wara (tal-ġenb) u l-fanali tal-waqfien ta’ vetturi bil-mutur u l-karrijiet tagħhom
(Test b’rilevenza għaż-ŻEE)
IL-KUMMISJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/156/KEE dwar l-approvazzjoni tat-tip ta’ vetturi bil-mutur vetturi bil-mutur u l-karrijiet tagħhom [1], kif emendata l-aħħar bid-Direttiva tal-Parlament Ewropew u l-Kunsill 96/79/KEE [2], u partikolarment l-Artikolu 13(2) tagħha,
Wara li kkunsidrat id-Direttiva tal-Kunsill 76/758/KEE tas-27 ta’ Lulju 1976 dwar l-approssimazzjoni tal-liġijiet tal-Istati Membri dwar il-fanali li jimmarkaw it-tmiem tat-tarf, il-fanali ta’ pożizzjoni ta’ quddiem (tal-ġenb), il-fanali ta’ pożizzjoni ta’ wara (tal-ġenb) u l-fanali tal-waqfien ta’ vetturi bil-mutur u l-karrijiet tagħhom [3], kif emendata l-aħħar bl-Att ta’ Adeżjoni tal-Awstrija, l-Finlandja u l-Isvezja, u partikolarment l-Artikolu 10 tagħha,
Billi d-Direttiva 76/758/KEE hija waħda mid-Direttivi separati tal-proċedura tal-approvazzjoni tat-tip tal-KEE li kienet ġiet stabbilita bid-Direttiva 70/156/KEE; billi, bħala konsegwenza, id-dispożizzjonijiet stabbiliti fid-Direttiva 70/156/KEE li jikkonċernaw is-sistemi, komponenti u unitajiet tekniċi separati ta’ vetturi japplikaw għal din id-Direttiva;
Billi, partikolarment, skond l-Artikoli 3(4) u 4 (3) tad-Direttiva 70/156/KEE, huwa meħtieġ li kull Direttiva separata jkollha mehmuża magħha dokument ta’ informazzjoni kif ukoll ċertifikat tal-approvazzjoni tat-tip ibbażat fuq l-Anness VI għal dik id-Direttiva sabiex din l-approvazzjoni tat-tip tkun tista’ tiġi kompjuterizzata; billi ċ-ċertfikat(i) tal-approvazzjoni tat-tip li hemm previst(i) fid-Direttiva 76/758/KEE għandu (għandhom) ikun(u) emendat(i) kif xieraq;
Billi l-proċeduri għandhom bżonn ikunu simplifikati sabiex tinżamm l-ewkivalenza, stabbilita bl-Artikolu 9(2) tad-Direttiva 70/156/KEE, bejn ċerti Direttivi separati u r-regolamenti li jikkorrispondu tal-Kummissjoni Ekonomika għall-Ewropea tan-Nazzjonijiet Uniti meta l-imsemmija regolamenti jkunu emendati; billi, bħala l-ewwel pass, il-ħtiġiet tekniċi tad-Direttiva 76/758/KEE għandhom bżonn jinbidlu b’dawk tar-Regolamenti Nri 7, 87 u 91 permezz ta’ riferenza għal xulxin;
Billi huwa meħtieġ li jiġu nklużi fanali tas-sewqan bi nhar, it-tielet fanali tal-waqfien u fanali li jimmarkaw il-ġnub fi ħdan l-iskop tad-Direttiva 76/758/KEE;
Billi ssir riferenza għad-Direttiva tal-Kunsill 76/756/KEE [4], kif emendata l-aħħar bid-Direttiva tal-Kummissjoni 97/28/KE [5], u għad-Direttiva tal-Kunsill 76/761/KEE [6], kif emendata l-aħħar bl-Att ta’ Adeżjoni tal-Awstrija, l-Finlandja u l-Isvezja;
Billi l-miżuri previsti f’din id-Direttiva huma skond l-opinjoni tal-Kumitat dwar l-Adattament għall-Progress Tekniku mwaqqaf bid-Direttiva 70/156/KEE,
ADOTTAT DIN ID-DIRETTIVA:
Artikolu 1
Id-Direttiva 76/758/KEE tiġi emendata kif ġej:
1. It-Titolu jiġi mibdul b’dan li ġej:
"dwar l-approssimazzjoni tal-liġijiet tal-Istati Membri li jikkonċernaw il-fanali li jimmarkaw it-tmiem tat-tarf, il-fanali ta’ pożizzjoni ta’ quddiem (tal-ġenb), il-fanali ta’ pożizzjoni ta’ wara (tal-ġenb), il-fanali tal-waqfien, il-fanali tas-sewqan bi nhar u l-fanali li jindikaw il-ġnub għall-vetturi bil-mutur u l-karrijiet tagħhom."
2. L-Artikolu 1(1) jiġi mibdul b’dan li ġej:
"1. L-Istati Membri għandhom jagħtu l-approvazzjoni tat-tip tal-KE ta’ komponent fir-rigward ta’ kwalunkwe tip ta’ fanal li jimmarka it-tmiem tat-tarf, fanal ta’ pożizzjoni ta’ quddiem (tal-ġenb), fanal ta’ pożizzjoni ta’ wara (tal-ġenb), fanal tal-waqfien, fanal tas-sewqan bi nhar u fanal li jindika il-ġnub li jissodisfa l-ħtiġiet tal-kostruzzjoni u l-ittestjar stipulati fl-Annessi rilevanti."
3. L-Artikoli 2, 3 u 4 jiġu mibdula b’dan li ġej:
"L-Artikolu 2
L-Istati Membri għandhom għal kull tip ta’ fanal li jimmarka it-tmiem tat-tarf, fanal ta’ pożizzjoni ta’ quddiem (tal-ġenb), fanal ta’ pożizzjoni ta’ wara (tal-ġenb), fanal tal-waqfien, fanal tas-sewqan bi nhar u fanal li jindika il-ġnub li huma japprovaw skond l-Artikolu 1, joħorġu lill-manifattur il-marka tal-approvazzjoni tat-tip tal-KE ta’ komponent li tikkonforma mal-mudelli murija fl-Anness I, Appendiċi 3.
L-Istati Membri għandhom jieħdu l-miżuri meħtieġa kollha biex jipprevjenu l-użu ta’ marki li jistgħu joħolqu konfużjoni bejn il-fanali li jimmarkaw it-tmiem tat-tarf, il-fanali ta’ pożizzjoni ta’ quddiem (tal-ġenb), il-fanali ta’ pożizzjoni ta’ wara (tal-ġenb), il-fanali tal-waqfien, il-fanali tas-sewqan bi nhar u l-fanali li jindikaw il-ġnub li jkunu ġew approvati skond l-Artikolu 1, u mezzi oħrajn.
Artikolu 3
1. L-ebda Stat Membru m’għandu jipprojbixxi t-tqegħid fis-suq ta’ fanali li jimmarkaw it-tmiem tat-tarf, fanali ta’ pożizzjoni ta’ quddiem (tal-ġenb), fanali ta’ pożizzjoni ta’ wara (tal-ġenb), fanali tal-waqfien, il-fanali tas-sewqan bi nhar u fanali li jindikaw il-ġnub għal raġunijiet marbuta mal-kostruzzjoni jew il-metodu tal-iffunzjonar tagħhom jekk dawn ikollhom fuqhom il-marka tal-approvazzjoni tat-tip tal-KE ta’ komponent.
2. Minkejja dan, Stat Membru jista’ jipprojbixxi t-tqegħid fis-suq ta’ fanali li jimmarkaw it-tmiem tat-tarf, fanali ta’ pożizzjoni ta’ quddiem (tal-ġenb), fanali ta’ pożizzjoni ta’ wara (tal-ġenb), fanali tal-waqfien, il-fanali tas-sewqan bi nhar u fanali li jindikaw il-ġnub li jkollhom il-marka tal-approvazzjoni tat-tip tal-KE ta’ komponent jekk dawn b’mod konsistenti jonqsu milli jikkonformaw mat-tip approvat.
Dak l-Istat għandu jinforma minnufih lill-Istati Membri l-oħra u lill-Kummissjoni dwar il-miżuri meħuda, filwaqt li jispeċifika r-raġunijiet għad-deċiżjoni tiegħu.
Artikolu 4
L-awtoritajiet kompetenti tal-Istati Membri għandhom jinfurmaw lil xulxin, permezz tal-proċedura speċifikata fl-Artikolu 4(6) tad-Direttiva 70/156/KEE, dwar kull approvazzjoni li huma jkunu taw, ċaħdu jew irtiraw skond din id-Direttiva."
4. L-Artikolu 5(1) jiġi mibdul b’dan li ġej:
"1. Jekk Stat Membru li jkun ta l-approvazzjoni tat-tip tal-KE ta’ komponent isib li numru ta’ fanali li jimmarkaw it-tmiem tat-tarf, fanali ta’ pożizzjoni ta’ quddiem (tal-ġenb), fanali ta’ pożizzjoni ta’ wara (tal-ġenb), fanali tal-waqfien, il-fanali tas-sewqan bi nhar u fanali li jindikaw il-ġnub li jkollhom l-istess marka ta’ approvazzjoni tat-tip tal-KE ta’ komponent ma jkunux jikkonformaw mat-tip li jkun approva, dan għandu jieħu l-passi meħtieġa biex jiżgura li l-mudelli ta’ produzzjoni ikunu jikkonformaw mat-tip approvat. L-awtoritajiet kompetenti ta’ dak l-Istat għandhom javżaw lil dawk ta’ l-Istati Membri l-oħra dwar il-miżuri meħuda, li jistgħu, fejn ikun hemm nuqqas konsistenti ta’ konformità, jestendu għall-irtirar ta’ l-approvazzjoni tat-tip tal-KE ta’ komponent. L-awtoritajiet imsemmija għandhom jieħdu l-istess miżuri jekk dawn ikunu infurmati mill-awtoritajiet kompetenti ta’ Stat Membru ieħor dwar nuqqas ta’ konformità bħal dan."
5. L-Artikoli 6 sa 9 jiġu mibdula b’dan li ġej:
"L-Artikolu 6
Kull deċiżjoni meħuda skond id-dispożizzjonijiet adottati fl-implimentazzjoni ta’ din id-Direttiva, biex tkun irrifjutata jew irtirata approvazzjoni tat-tip tal-KE ta’ komponent għal fanali li jimmarkaw it-tmiem tat-tarf, fanali ta’ pożizzjoni ta’ quddiem (tal-ġenb), fanali ta’ pożizzjoni ta’ wara (tal-ġenb), fanali tal-waqfien, il-fanali tas-sewqan bi nhar u fanali li jindikaw il-ġnub, jew biex ikun ipprojbi it-tqegħid tagħhom fis-suq jew l-użu tagħhom, għandha tiddikjara fid-dettal ir-raġunijiet li fuqhom din tkun ibbażata. Deċiżjonjiet bħal dawn għandhom ikunu notifikati lill-parti konċernata, li fl-istess ħin għandha tkun infurmata dwar ir-rimedji disponibbli lilha taħt il-liġijiet fis-seħħ fl-Istati Membri u dwar il-limiti ta’ żmien permessi għall-eżerċizzju ta’ rimedji bħal dawn.
Artikolu 7
L-ebda Stat Membru ma jista’ jirrifjuta li jagħti l-approvazzjoni tat-tip tal-KE jew l-approvazzjoni tat-tip nazzjonali għal kwalunkwe vettura għal raġunijiet li għandhom x’jaqsmu mal-fanali li jimmarkaw it-tmiem tat-tarf, fanali ta’ pożizzjoni ta’ quddiem (tal-ġenb), fanali ta’ pożizzjoni ta’ wara (tal-ġenb), fanali tal-waqfien, il-fanali tas-sewqan bi nhar u fanali li jindikaw il-ġnub tagħha jekk dawn ikollhom il-marka tal-approvazzjoni tat-tip tal-KE ta’ komponent u jkunu mwaħħlin skond il-ħtiġiet stabbiliti fid-Direttiva 76/756/KEE.
Artikolu 8
L-ebda Stat Membru ma jista’ jirrifjuta jew jipprojbixxi l-bejgħ, ir-reġistrazzjoni, id-dħul fis-servizz jew l-użu ta’ kwalunkwe vettura għal raġunijiet li għandhom x’jaqsmu mal-fanali li jimmarkaw it-tmiem tat-tarf, fanali ta’ pożizzjoni ta’ quddiem (tal-ġenb), fanali ta’ pożizzjoni ta’ wara (tal-ġenb), fanali tal-waqfien, il-fanali tas-sewqan bi nhar u fanali li jindikaw il-ġnub tagħha jekk dawn ikollhom il-marka tal-approvazzjoni tat-tip tal-KE ta’ komponent u jkunu mwaħħlin skond il-ħtiġiet stabbiliti fid-Direttiva 76/756/KEE.
Artikolu 9
Għall-iskopijiet ta’ din id-Direttiva, "vettura" tfisser kwalunkwe vettura bil-mutur maħsuba għall-użu fit-triq, bil-karozzerija jew mingħajrha, li għandha minn ta’ lanqas erba’ roti u veloċità massima ddisinjata li teċċedi l-25 kilometru fis-siegħa, u l-karrijiet tagħha, bl-eċċezzjoni ta’ vetturi li jimxu fuq il-linji, tratturi għall-agrikoltura u għall forestrija u kull makkinarju ieħor mobbli."
6. l-Annessi jinbidlu bl-Anness għal din id-Direttiva.
Artikolu 2
1. Mill-1 ta’ Jannar 1998, jew, jekk il-pubblikazzjoni tat-testi msemmija fl-Artikolu 3 tittardja aktar mill-1 ta’ Lulju 1997, sitt xhur wara d-data attwali tal-pubblikazzjoni ta’ dawn it-testi, l-Istati Membri ma jistgħux, għal raġunijiet marbuta ma’ fanali li jimmarkaw it-tmiem tat-tarf, fanali ta’ pożizzjoni ta’ quddiem (tal-ġenb), fanali ta’ pożizzjoni ta’ wara (tal-ġenb), fanali tal-waqfien, il-fanali tas-sewqan bi nhar u fanali li jindikaw il-ġnub:
- jirrifjutaw, fir-rigward ta’ tip ta’ vettura bil-mutur jew tip ta’ fanal msemmija fuq, li jagħtu l-approvazzjoni tat-tip tal-KE jew l-approvazzjoni tat-tip nazzjonali, jew
- jipprojbixxu r-reġistrazzjoni, il-bejgħ jew id-dħul fis-servizz ta’ vetturi, jew il-bejgħ jew id-dħul fis-servizz fanali li jimmarkaw it-tmiem tat-tarf, fanali ta’ pożizzjoni ta’ quddiem (tal-ġenb), fanali ta’ pożizzjoni ta’ wara (tal-ġenb), fanali tal-waqfien, il-fanali tas-sewqan bi nhar u fanali li jindikaw il-ġnub,
basta li l-fanali jkunu konformi mal-ħtiġiet tad-Direttiva 76/758/KEE, kif emendata b’din id-Direttiva, u li, safejn huma kkonċernati vetturi, dawn ikunu stallati skond il-ħtiġiet stabbiliti fid-Direttiva 76/756/KEE.
2. Mill-1 ta’ Ottubru 1998, l-Istati Membri:
- m’għandhomx aktar jagħtu l-approvazzjoni tat-tip tal-KE, u
- jistgħu jirrifjutaw l-approvazzjoni tat-tip nazzjonali
għal kwalunkwe tip ta’ vettura għal raġunijiet li jikkonċernaw fanali li jimmarkaw it-tmiem tat-tarf, fanali ta’ pożizzjoni ta’ quddiem (tal-ġenb), fanali ta’ pożizzjoni ta’ wara (tal-ġenb), fanali tal-waqfien, il-fanali tas-sewqan bi nhar u fanali li jindikaw il-ġnub, u għal kull tip ta’ fanal li jimmarka it-tmiem tat-tarf, fanal ta’ pożizzjoni ta’ quddiem (tal-ġenb), fanal ta’ pożizzjoni ta’ wara (tal-ġenb), fanal tal-waqfien, fanal tas-sewqan bi nhar u fanal li jindika il-ġnub, jekk il-ħtiġiet tad-Direttiva 76/758/KEE, kif emendata b’din id-Direttiva, ma jkunux sodisfatti.
3. Mill-1 ta’ Ottubru 1999 il-ħtiġiet tad-Direttiva 76/758/KEE dwar fanali li jimmarkaw it-tmiem tat-tarf, fanali ta’ pożizzjoni ta’ quddiem (tal-ġenb), fanali ta’ pożizzjoni ta’ wara (tal-ġenb), fanali tal-waqfien, fanali tas-sewqan bi nhar u fanali li jindikaw il-ġnub bħala komponenti, kif emendata b’din id-Direttiva, għandhom ikunu applikabbli għall-iskopijiet tal-Artikolu 7(2) tad-Direttiva 70/156/KEE.
4. Minkejja l-paragrafi 2 u 3 fuq, għall-iskopijiet tal-partijiet ta’ tibdil, l-Istati Membri għandhom ikomplu jagħtu l-approvazzjoni tat-tip tal-KE għal fanali li jimmarkaw it-tmiem tat-tarf, fanali ta’ pożizzjoni ta’ quddiem (tal-ġenb), fanali ta’ pożizzjoni ta’ wara (tal-ġenb) u fanali tal-waqfien, u jawtorizzaw il-bejgħ u d-dħul tagħhom fis-servizz, f’konformità mal-verżjonijiet ta’ qabel tad-Direttiva 76/758/KEE, sakemm fanali bħal dawn:
- ikunu maħsuba li jitwaħħlu ma’ vetturi li diġa qed jintuzaw, u
- ikunu konformi mal-ħtiġiet ta’ dik id-Direttiva li kienu applikabbli meta l-vetturi kienu reġistrati għall-ewwel darba.
Artikolu 3
Il-Paragrafi u l-Annessi tal-Kummissjoni Ekonomika għall-Ewropa tan-Nazzjonijiet Uniti (UN-ECE) Regolamenti Nri 7, 87 and 91 msemmija fl-Annessi II, III u IV, il-punt 2.1, għandhom ikunu pubblikati fil-Ġurnal Uffiċjali tal-Komunità Ewropea qabel l-1 ta’ Lulju 1997.
Artikolu 4
1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva sal-1 ta’ Jannar 1998; iżda, jekk il-pubblikazzjoni tat-testi msemmija fl-Artikolu 3 tittardja wara l-1 ta’ Lulju 1997, l-Istati Membri għandhom jikkonformaw ma’ dan l-obbligu sitt xhur wara d-data attwali tal-pubblikazzjoni ta’ dawn it-testi. Huma għandhom jinfurmaw minnufih lill-Kummissjoni b’dan.
Huma għandhom japplikaw dawk id-dispożizzjonijiet mill-1 ta’ Jannar 1998, jew, jekk il-pubblikazzjoni tat-testi msemmija fl-Artikolu 3 tittardja wara l-1 ta’ Lulju 1997, sitt xhur wara d-data attwali tal-pubblikazzjoni ta’ dawn it-testi.
Meta l-Istati Membri jadottaw dawn id-dispożizzjonijiet, dawn għandhom ikollhom riferenza għal din id-Direttiva jew għandhom ikunu akkumpanjati minn tali riferenza fl-okkażjoni tal-pubblikazzjoni uffiċjali tagħhom. Il-proċedura għal din ir-riferenza għandha tkun adottata mill-Istati Membri.
2. L-Istati Membri għandhom jikkomunikaw lill-Kummissjoni it-testi tad-dispożizzjoniet ewlenin tal-liġi nazzjonali li huma jadottaw fil-qasam kopert b’din id-Direttiva.
Artikolu 5
Din id-Direttiva għandha tidħol fis-seħħ fl-20 jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.
Artikolu 6
Din id-Direttiva hija indirizzata lill-Istati Membri.
Magħmula fi Brussel, fil-11 ta’ Ġunju 1997.